મહેન્દ્ર સિંહ ધોની અને સુશાંત સિંહ રાજપૂત હાલ તેમની આવનારી ફિલ્મ એમએસ ધોની - ધ અનટોલ્ડ સ્ટોરીના પ્રોમોશનમાં વ્યસ્ત છે . આ દરમિયાન સુશાંત સિંહ રાજપૂત મહેન્દ્ર સિંહ ધોનીની દીકરી જીવાને પણ મળ્યા . સુશાંત સિંહ રાજપૂત સાથે રમતી જીવાની ક્યૂટ તસવીરો પણ સામે આવી છે . જેમાં જીવા રીલ અને રિયલ લાઈફ પાપા સાથે દેખાઈ રહી છે . નીરજ પાંડેના નિર્દેશનમાં બની રહેલી એમએસ ધોની - ધ અનટોલ્ડ સ્ટોરી 30 સપ્ટેમ્બરે રિલીઝ થવા જઈ રહી છે . ભારતમાં ક્રિકેટ અને બોલિવૂડમાં કોનો ક્રેઝ વધારે છે તે કદાચ કોઈ પણ નહિ જણાવી શકે . પરંતુ જયારે ક્રિકેટ અને બોલિવૂડ એક સાથે આવી જાય ત્યારે ફેન્સ તો પાગલ થયા જ સમજો . આવું જ કંઈક થઇ રહ્યું છે કે આવનારી બાયોપિક ફિલ્મ એમએસ ધોની - ધ અનટોલ્ડ સ્ટોરીને લઈને . આપને જણાવી દઈએ કે આ ફિલ્મ માટે ખુદ મહેન્દ્ર સિંહ ધોનીએ 45 કરોડ રૂપિયા લીધા છે . જયારે સુશાંત સિંહ રાજપૂતને 2 કરોડની ફી મળી છે . ધોનીના બિઝનેસ મેનેજર અરુણ પાંડેને ફિલ્મ માટે 5 કરોડ રૂપિયા આપવામાં આવ્યા છે .